**NASTAVAK SARADNJE SA EBRD U REALIZACIJI INFRASTRUKTURNIH PROJEKATA IZ OBLASTI ZAŠTITE OKOLIŠA**

Federalna ministrica okoliša i turizma **dr. Edita Đapo** primila je u nastupnu posjetu novoimenovanu direktoricu Evropske banke za obnovu i razvoj (EBRD) gospođu **Manuelu Naessl**.

Gospođa Naessl prezentirala je ovom prilikom plan svoga rada u Bosni i Hercegovini. Također je razgovarano o budućim projektima iz sektora okoliša, pri čemu je novoimenovana direktorica Evropske banke za obnovu i razvoj izrazila nadu da će biti nastavljena saradnja u realizaciji projekata infrasturkure i zaštite okoliša.

Ministrica Đapo istakla je značaj unaprijeđenja pravnog okvira u oblasti zaštite okoliša u Federaciji Bosne i Hercegovine na kojem Federalno ministarstvo okoliša već radi, istakavši da su u parlamentarnoj proceduri prijedlozi novih zakona – Zakon o zaštiti okoliša, Zakon o Fondu za zaštitu okoliša FBiH i energetskoj efikasnosti, Zakon o zaštiti zraka).

Ured EBRD u Bosni i Hercegovini razmotrit će mogućnost podrške ovom procesu u okviru programa tehničke pomoći.